baro861

Η ΒΙΑ ΣΤΑ ΓΗΠΕΔΑ ΑΝΕΞΑΡΤΗΤΟΥ ΦΥΛΟΥ ΚΑΙ ΗΛΙΚΙΑΣ

Η βία στα ελληνικά γήπεδα, έχει καταντήσει να θεωρείται σταθερά και δυστυχώς ένα πεδίο ευχολογίων και αυτονόητων προτάσεων από τους αρμόδιους που διαχρονικά “νίπτουν τας χείρας τους”. Δεν θέλω να απαριθμώ γεγονότα ξυλοδαρμών, προπηλακισμών διαιτητών, εμετικών συνθημάτων, εξευτελιστικών “event” και λοιπές ψευτομαγκιές. Η βία που παρατηρούμε στα γήπεδα ανήκει στον ίδιο κύκλο βίας και ανομίας που συναντάμε στην υπόλοιπη κοινωνική ζωή. Ακούω χρόνια πως αυτοί που πάνε στο γήπεδο για να τα σπάσουν είναι για να βγάλουν τα απωθημένα τους και πως το γήπεδο λειτουργεί ως “χύτρα” για τις κοινωνικές εντάσεις. Δηλαδή όλη την εβδομάδα μαζέψτε, μαζέψτε και Κυριακή ξεσπάστε. ‘Ομως πλέον δεν πείθεται κανείς.